Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi szintű
Paragraph Index: 228

b) A mesterképzési szakon végzettek alkalmasak: - minőségi, funkcionális élelmiszer, táplálékkiegészítő, tápszer és egyéb gyógytermék fejlesztésére, egészségügyi hatásainak lemérésére és toxikológiai vizsgálatára, - élelmiszeripari technológiai újításokra, - az élelmiszerek minőségének meghatározására, egészségügyi szempontok érvényesítésére, - hazai és nemzetközi szervezetekben a táplálkozástudománnyal, élelmezéssel kapcsolatos területeken szakértői és szaktanácsadási feladatok ellátására, vállalati, kutatóintézeti és szakigazgatási szinten, egészségpolitikai döntések előkészítésére, - az előbbieket szolgáló szabványok, jogalkotási gyakorlat és intézményi rendszer kialakításában való részvételre, - az egészséges táplálkozás és a kórállapotoknak megfelelő élelmiszerek és étrendek összetételének meghatározására, 2008/120. szám - az európai uniós pályázati rendszerek által preferált innovatív kutató-fejlesztő munka végzésére, - önfejlesztésre, a saját tudás magasabb szintre emelésére, tudomány- és munkaterületük alkotó művelésére, továbbfejlesztésére és eredményeik gyakorlati hasznosítására, - a megoldandó problémák megértésére, szakterületük speciális problémáinak biztonságos megoldására, eredeti ötletek felvetésére, innovatív tevékenység folytatására, - multidiszciplináris team tagjaként tevékenykedni, - szakmai elvárásoknak megfelelő hiteles döntések meghozatalára, - egészségiparban, a wellness- és gyógyturizmus, szállodaipar területén helyes táplálkozási gyakorlatnak megfelelő étrendek összeállítására, a dietetikai gyakorlat javítására az egészség fenntartása és betegségmegelőző céllal, - táplálkozási és élelmezési szaktanácsadóként egészségmegőrző és betegségmegelőző célból csoportos dietetikai szaktanácsadásra, a hozzájuk fordulók esetében el tudják dönteni kiket kell klinikai dietetikushoz, orvoshoz irányítaniuk, - a táplálkozástudomány eredményeinek népszerűsítésére a lakosság népegészségügyi mutatóinak javítása érdekében, - ismereteik folyamatos bővítésére magyar és idegen nyelvű szakirodalom felhasználásával.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes